‘आदिवासी जनजातिले नेपालको संस्कृति बचाएका छन् भने मधेसी जनताले सीमा बचाइराखेका छन्। उनीहरुबीचमा कसैले फाटो ल्याउन खोज्छ भने त्यो अतिवाद हो,’ उहाँले भन्नुभयो। देउवाले मधेसमा वितन्डा मच्चाएर एमालेले स्थानीय तहको निर्वाचनको वातावरण बिगार्न खोजेको आरोप लगाउनु भयो। देउवाले भन्नुभयो, ‘एमालेले मधेसी र पहाडीबीचको परम्परागत सद्भावलाई बिग्रादै गएको छ। तर, काँग्रेसले सद्भाव कायम गर्न अभियान तीब्र पारेको छ। एमालेको उग्र राष्ट्रवादका कारण मुलुकले लामो आन्दोलनपछि प्राप्त गरेको उपलब्धि गुम्ने खतरा बढेर गएको छ।’
